Woza Friday: Ziyabhonga Insingizi Zisithi African Harmonies
Bahlabela ngamaphimbo amnandi abafana beInsingizi njalo kungoma ethiwa Sugar Daddy bakhuthaza abazali ukuthi baxwayise abantwana ngomkhuhlane wengculazi.
WASHINGTON — KuWoza Friday liviki, sileqembu le, lona eselethule idlalade lalo lesithathu elilesihloko esithi . Idlalade leli lilengoma ezilitshumi lantathu ezigoqela ethi , , , kanye lethi. Bahlabela ngamaphimbo amnandi abafana beInsingizi njalo ku bakhuthaza abazali ukuthi baxwayise abantwana ngomkhuhlane wengculazi. “Ingoma le sayibhala yacindezelwa ngo1994 yadlalwa kakhulu ekhaya abantu bayithakazelela,” kutsho umkhokheli waleliqembu uVusa Mkhaya. “Sibone kuqakathekile ukuthi siyiphendikise lingoma ngoba indaba esikhuluma ngayo eyeHIV yindaba okumele wonke umuntu ikakhulu abasakhulayo bayizwe.” Amalunga eqembu leli nguye uMkhaya, uRamadu loBlessings Nqo Nkomo. Insizwa lezi zihlala eVienna kweleAustria. “Insingizi liqembu elaqala ngo1987 eSobukazi High School koBulawayo. Kwakusayi Seconday School ngalesosikhathi,” uqhubeke echasisa uMkhaya. “Ngo1987 yikho lapha esisuke khona koBulawayo sesizohlala lapha eAustria. Sahamba ke esikolo safunda imusic theory ngoba kuqakathekile ukuthi ukwazi ukusebenza labanye abahlabeleli.” Sebewabhodile amazwe agoqela iMelika, iCanada, German, Lebabon lamanye njalo kunyanga ezizayo bazakuya eChina. Idlalade labo lakuqala ngelithi Voices of Southern Africa, elesibili lithi Voices of Southern Africa 2, kuzokuthi ke lonaleli uAfrican Harmonies. Imbube ehlatshelwa ngamajaha la isuke itshiyane kancane lembube evamileyo ngoba wona asuke ayixubanisa lengungu impumela kube luluju lwamampela. Kwabalifunayo lelidlalade liyatholakala ezitolo zebulenjini ezitshiyeneyo ezithengisa umculo. “Idlalade lethu liyatholakala ku, ku, kumaRecord Shops kanye lakubo uyalithola,” kutsho uMkhaya. “Iwebsite yethu ithi  yikho lapho esitholakala khona lamadetails ethu, abafuna ukusi booker for amashows. LakuFacebook njalo sikhona.”